title: चंपानगर
text: कहलौ जाय छै जे यहि नगर क स्थापना महागोविन्द करलौ छेलै। वहि युग क सांस्कृतिक जीवन मँ चम्पा क महत्वपूर्ण स्थान छेलै। गौतम बुद्ध, महावीर जैन आरो गोसाला कतनै बेरी चम्पा गेलौ छेलै। १२मां तीर्थंकर वासुपूज्य क जन्म आरो उद्धार दुनू चम्पा मँ भेलौ छेलै। ई जैन धर्म क उल्लेखनीय केन्द्र आरो तीर्थ केन्द्र छेलै। दशवैकालिक सूत्र क रचना यहीं भेलौ छेलै। नगर क समीप रानी गग्गरा द्वारा निर्मित पोखर छेलै जे यात्री आरो संन्यासी लोग क विश्राम स्थल क रूप मँ प्रसिद्ध छेलै आरो जेकरौ वातावरण दार्शनिक क बाद विवाद सँ भरलौ छेलै कहलौ जाय छै जे अजातशत्रु चम्पा के अपनौ राजधानी बनैलौ छेलै। दिव्यवदन के अनुसार विन्दुसर के विवाह चम्पा के एगो ब्राह्मण लड़की के साथ भेलौ छेलै, जेकरौ संतान सम्राट अशोक छेलै।